BIZTONSÁGI ADATLAPOK
A biztonsági adatlapok tartalmi és formai követelményeit az EURÓPAI PARLAMENT ÉS A TANÁCS 1907/2006/EK (REACH) rendelet 31. cikke alapján és az ott leírt esetekben kell összeállítani.
A biztonsági adatlapokat a terméket átvevő fél részére bizonyos esetekben az első átadás (vásárlás) során kell kötelező módon biztosítania az összeállítónak, míg más esetekben az átvevő fél kérésére kell a dokumentumot átadnia.
A REACH rendelet előírása alapján a biztonsági adatlapot a dokumentum összeállítójának a tőle közvetlenül vásárló kereskedelmi partnereinek kell átadnia, majd minden további forgalmazás során az egyes (nagy)kereskedelmi egységek kötelessége, hogy a továbbkereskedőnek vagy a foglalkozásuk körében felhasználónak továbbadják az aktuális dokumentumot (szállítói lánc).
Nem veszélyesnek osztályozott anyagok/készítmények esetében a rendeletben megfogalmazott bizonyos feltételek teljesülése esetén kell a biztonsági adatlapot elkészíteni, továbbadni az átvevő fél kérésére kell.
Nem kell biztonsági adatlapot készíteni (kivéve, ha a forgalmazó kéri) olyan lakosság számára forgalomba kerülő veszélyes anyagok/készítmények esetén, amelyhez az emberi és környezeti biztonság eléréséhez elegendő információt nyújtanak.
[bookmark: _GoBack]A biztonsági adatlap elektronikus úton is átadható, aláírás és pecsét nélküli dokumentáció. A biztonsági adatlapot Magyarországon magyar nyelven kell biztosítani.
Kozmetikai termékekhez nem kell biztonsági adatlapot készíteni és továbbadni a szállítói láncban.
A Chemität Kft. jogszabályi kötelezettségének eleget téve - a 2015. június 1-én teljes egészében életbe lépett az anyagok és keverékek osztályozásáról, címkézéséről és csomagolásáról szóló EURÓPAI PARLAMENT ÉS A TANÁCS 1272/2008/EK RENDELET előírása alapján - valamennyi termékét az új követelmények alapján osztályozta, címkézte és csomagolta. Az osztályozással párhuzamosan a termékek biztonsági adatlapjai is felülvizsgálatra kerültek.
Amennyiben termékeinkhez szüksége van biztonsági adatlapra, kérjük jelezze elérhetőségeinken és elküldjük Önnek.
